পূর্ববঙ্গীয় রাষ্ট্রীয় অধিগ্রহণ ও প্রজাস্বত্ব আইন, ১৯৫০
পূর্ববঙ্গীয় রাষ্ট্রীয় অধিগ্রহণ ও প্রজাস্বত্ত্ব আইন-১৯৫০ (পূর্ব পাকিস্তান রাষ্ট্রীয় অধিগ্রহণ আইন ১৯৫০ নামেও পরিচিত) তদানীন্তন পাকিস্তান নিয়ন্ত্রিত পূর্ব বাংলার নবগঠিত গণতান্ত্রিক সরকার কর্তৃক গৃহীত একটি আইন ছিল। ১৯৪৮ ইং সনের ৩১ মার্চ পাকিস্তান সৃষ্টির প্রথম দিকে এই বিলটির খসড়া হয়েছিল যা ১৯৫১ ইং সনের ১৬ মে পাস হয়েছিল। এটি আইন সভায় পাস হওয়ার আগে বাংলায় ভূমি রাজস্ব আইনসমূহে ১৭৯৩ইং সনের স্থায়ী বন্দোবস্ত বিধিমালা ও ১৮৮৫ সনের বঙ্গীয় প্রজাস্বত্ত্ব বিধিমালা প্রযোজ্য ছিল। ১৭৯৩ইং সনের কেন্দ্রীয় ও প্রাদেশিক আইনসভায় একটি ভূমি অভিজাত শ্রেণী সৃষ্টি করা হয়েছিল যারা ব্রিটিশ সাম্রাজ্যের প্রতি অনুগত থাকবে। গভর্নর জেনারেল লর্ড কর্নওয়ালিশ ১৭৯৩ইং সনে চিরস্থায়ী বন্দোবস্ত প্রথাটি এই দেশে প্রবর্তন করেছিলেন। ১৮৮৫ইং সনের আইনে জমিদারদের সাথে রায়তের অধিকার ও দায়িত্ব নির্ধারিত, পরিচালিত ও নিয়ন্ত্রিত ছিল। ১৯৪৮ইং সনে ব্রিটিশ শাসনের অবসান হলে আইনটি এই অঞ্চলে জমিদারী প্রথা বাতিল করে এবং সমস্ত ভূমি ফেডারেল সরকারে অধীনে চলে যায়। এটাকে সামন্ত শ্রেণীর পরিবর্তে রাজ্যে জনগণের গণতান্ত্রিক নীতি হিসেবে দেখা হত। ১৯৫৩ইং সনে ভারতের সংবিধানে অনুরূপ একটি আইন প্রবর্তন করা হয়। আধুুনিক পাকিস্তানে এটি আর সংশোধন হয়নি যার ফলে পাকিস্তানের রাজনীতি এবং সরকারে সামন্তপ্রথা একটা বিরাট প্রভাব বিস্তার করছে।